**Rámcová dohoda o poskytovaní stravovacích služieb**

**č.**

uzatvorená v súlade s ustanoveniami § 269 ods. 2 Obchodného zákonníka a zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zmluva“)

**Čl. 1**

**Zmluvné strany**

**Objednávateľ**': Slovenská republika zastúpená Ministerstvom vnútra Slovenskej republiky

Sídlo: Pribinova 2, 812 72 Bratislava

Zastúpený:

IČO: 00 151 866

Bankové spojenie: Štátna pokladnica

Číslo účtu: 7000180023/8180

IBAN SK78 8180 0000 0070 0018 0023

BIC/SWIFT kód: SPSRSKBA

Internetové spojenie: www.minv.sk

(ďalej len „objednávate“)

a

**Dodávateľ**:

Sídlo:

Zastúpený:

IČO:

DIČ:

Bankové spojenie:

SWIFT:

IBAN:

E-mail:

Tel:

Zapísaný v:

(ďalej len „dodávateľ”')

(dodávateľ' a objednávateľ' spolu ako „zmluvné strany”)

# **Čl. 2**

**Predmet zmluvy**

2.1. Zmluvné strany uzatvárajú túto zmluvu v súlade s výsledkom verejnej súťaže, ktorej oznámenie o vyhlásení verejného obstarávania bolo uverejnené vo Vestníku verejného obstarávania č.xxxx, dňa xxxx, pod značkou xxxx (ďalej len „VO“).

2.2 Predmetom tejto zmluvy je záväzok dodávateľa v rozsahu a za podmienok stanovených touto zmluvou poskytovať' pre objednávateľa do miesta plnenia celodenné stravovanie v rozsahu 7 dní v týždni vrátane sviatkov (ďalej len „stravovacie služby”) v súlade s opisom predmetu zákazky, ktorý tvorí prílohu č. 1  k tejto zmluve a záväzok objednávateľa zaplatiť' za poskytnuté stravovacie služby dohodnutú cenu v súlade s čl. 4 tejto zmluvy.

# 2.3. Zmluvné strany sa dohodli, že stravovacie služby budú poskytované na základe písomných objednávok objednávateľa.

# **Čl. 3**

**Miesto, spôsob a doba plnenia**

3.1. Táto zmluva sa uzatvára na dobu určitú, a to na obdobie dvanásť (12) mesiacov od nadobudnutia jej účinnosti alebo do vyčerpania finančného limitu, t. j. do výšky xxxxxx eur bez DPH (slovom: xxxxxx eur) podľa toho ktorá skutočnosť nastane skôr.

3.2. Dodávateľ sa zaväzuje v súlade s prílohou č. 1 tejto zmluvy:

1. pripraviť a doviezť stravu vlastným dopravným prostriedkom, vo vlastných tepelných nádobách do objektu určeného objednávateľom,
2. zabezpečiť výdaj stravy, vrátane čistenia kuchynského a jedálenského priestoru a likvidovať kuchynský odpad,
3. umožniť objednávateľovi denne aktualizovať počty stravníkov.

3.3. Objednávateľ sa zaväzuje:

1. denne oznamovať dodávateľovi aktualizované počty stravníkov v súlade s čl. 2 bod 2.3. tejto zmluvy,
2. prevziať objednanú stravu podpisom dodacieho listu a zaplatiť cenu riadne a včas podľa fakturácie dodávateľa.

3.4. Miestom plnenia je Účelové zariadenie Gabčíkovo alebo Humanitné centrum migračného úradu MV SR, Gabčíkovo, Dunajská ulica č. 1346/79 alebo podľa požiadaviek objednávateľa verejného obstarávateľa v uvedenej príslušnej objednávke.

3.5. Zmluvné strany sa dohodli, že dodávateľ za účelom zabezpečenia stravovacích služieb podľa tejto zmluvy, v lehote najneskôr do 10 pracovných dní od nadobudnutia účinnosti tejto zmluvy sa zaväzuje predložiť jedno (1) originálne vyhotovenie uzatvorenej zmluvy o nájme nebytových priestorov so spoločnosťou Custom D s.r.o., zapísanej v Obchodnom registri Okresného súdu Trnava, oddiel Sro, vložka č. 51819/T a Registri partnerov verejného sektora č. vložky 37091, so sídlom Gazdovský rad 16/32, 931 01 Šamorín, IČO:53437080, DIČ: 2121377258, IČ DPH: SK212377258, nachádzajúcich sa v nehnuteľnostiach v k.ú. Gabčíkovo, obec Gabčíkovo, okres Dunajská Streda, evidovaných v katastri nehnuteľností, vedenom katastrálnym odborom Okresného úradu Dunajská Streda na LV č. 2109 ako stavba - kultúrno obslužný objekt so súpisným číslom 1477, postavená na parcele reg. „C“ č. 3997/7 zastavaná plocha a nádvorie vo výmere 4464 m² a stavba – stravovací objekt so súpisným číslom 1478, postavená na parcele reg. „C“ č. 3997/8 zastavaná plocha a nádvorie vo výmere 4280 m², konkrétne priestory jedálne, výdajne stravy a zázemia pre výdajňu stravy, v celkovej výmere 1150 m². Zároveň sa zaväzuje objednávateľa informovať o každej zmene uvedenej zmluvy o nájme nebytových priestorov a to formou doručenia jedného (1) originálneho vyhotovenia uzatvoreného písomného dodatku k zmluve o nájme nebytových priestorov.“

# **Čl. 4**

**Cena a platobné podmienky**

4.1. Cena za poskytované stravovacie služby je stanovená v zmysle zákona Národnej rady Slovenskej republiky č. 18/1996 Z. z. o cenách v znení neskorších predpisov a vyhlášky Ministerstva financií Slovenskej republiky č. 87/1996 Z. z. v znení neskorších predpisov, ktorou sa vykonáva zákon Národnej rady Slovenskej republiky č. 18/1996 Z. z. o cenách v znení neskorších predpisov a je vyjadrená limitom spotrebovaných surovín osoba / deň a pomernou častou režijných nákladov. Cena zahŕňa všetky náklady dodávateľa s plnením predmetu zmluvy (jednorazový príbor, balenie, doprava, výdaj, likvidácia odpadu atď.).

|  |  |  |  |
| --- | --- | --- | --- |
|  | Cena bez DPH | DPH | Cena s DPH |
| raňajky |  |  |  |
| obed |  |  |  |
| večera |  |  |  |
| Spolu: |  |  |  |

4.2. Tehotným ženám a dojčiacim matkám do 3 rokov veku dieťaťa a osobám mladším ako 18 rokov veku sa poskytuje k stravnému limitu uvedenému v bode 4.1. tohto článku prídavok k strave v hodnote xxxx eur/deň bez DPH, spolu s DPH xxxx eur/deň.

4.3. Skutočné výdavky za poskytnuté stravovacie služby fakturuje dodávateľ' objednávateľovi vždy k 10. dňu, k 20. dňu a k poslednému dňu príslušného kalendárneho mesiaca.

4.4. Splatnosť' faktúr je 30 dní odo dňa ich doručenia objednávateľovi. Faktúry budú uhrádzané formou bezhotovostného prevodu na číslo účtu dodávateľa uvedené v čl. I tejto zmluvy. Súčasťou faktúr budú dodacie listy s presnou špecifikáciou dodaných služieb v súlade s bodom 4.1, 4.2 a 4.3 tohoto článku. Dodacie listy musia byt' potvrdené podpisom zodpovednej osoby zo strany objednávateľa. Faktúra sa považuje za uhradenú dňom odpísania finančných prostriedkov z účtu objednávateľa.

4.6. Každá vystavená faktúra musí obsahovať' náležitosti podľa zákona č. 222/2004 Z. z. o dani z pridanej hodnoty v znení neskorších predpisov. Ak predložená faktúra nebude vystavená v súlade s touto zmluvou, objednávateľ' ju bezodkladne vráti dodávateľovi na prepracovanie. Opravená faktúra je splatná do tridsať' (30) kalendárnych dní odo dňa jej opätovného doručenia objednávateľovi.

4.7. Výška DPH uvedená v jednotlivých bodoch tohoto článku, sa môže meniť' v súlade s výškou DPH, ktorá je stanovená všeobecne záväzným právnym predpisom platným na území SR platným v čase fakturácie.

4.8. Objednávateľ' neposkytuje dodávateľovi žiadne preddavky alebo zálohové platby.

# **Čl. 5**

**Práva a povinnosti zmluvných strán**

5.1. Zmluvné strany sú povinné spolupracovať' a informovať' sa navzájom o všetkých skutočnostiach dôležitých pre plnenie záväzkov vyplývajúcich z tejto zmluvy.

5.2. Objednávateľ je povinný poskytnúť' dodávateľovi na jeho požiadanie súčinnosť' spočívajúcu v oznámení informácií nevyhnutných k riadnemu poskytovaniu stravovacích služieb v súlade s touto zmluvou a zabezpečiť' pre dodávateľa technické podmienky k riadnemu poskytovaniu stravovacích služieb s výnimkou gastrozariadení.

5.3. Objednávateľ' je oprávnený v priebehu celej realizácie tejto zmluvy monitorovať', či plnenie podmienok tejto zmluvy zodpovedá jeho požiadavkám. Určenými zástupcami pre monitorovanie sú zamestnanci poverení kontaktnou osobou objednávateľa.

5.4. Objednávateľ' sa zaväzuje bezodkladne oboznamovať' poskytovateľa so všetkými skutočnosťami, ktoré môžu mat' vplyv na plnenie tejto zmluvy.

5.5. Objednávateľ' určí zamestnancov, ktorí budú poskytovať' potrebnú súčinnosť' dodávateľovi pri plnení tejto zmluvy (napr. pri poskytovaní potrebných údajov, podkladov).

5.6. Objednávateľ' má právo po konzultácii s dodávateľom písomne špecifikovať' ďalšie záväzné požiadavky na plnenie tejto zmluvy. Špecifikácia podľa predchádzajúcej vety nemá vplyv na zmenu ceny podľa čl. 4 tejto zmluvy.

5.7. Dodávateľ' je povinný poskytovať' stravovacie služby, na vlastnú zodpovednosť' a na vlastné nebezpečenstvo, s odbornou starostlivosťou v zmysle podmienok dohodnutých v zmluve a zodpovedá za kvalitu ním poskytnutých stravovacích služieb.

5.8. Dodávateľ je povinný zabezpečiť na vlastné náklady hmotný majetok potrebný pre zabezpečovanie služieb stravovania a výdaj denného menu (misky, taniere, tácky, príbory, poháre a pod.).

5.9. Dodávateľ' je povinný bezodkladne písomne oboznamovať' objednávateľa so všetkými novými skutočnosťami, o ktorých sa dozvie pri plnení tejto zmluvy, ktoré sú alebo môžu byt' v priamom alebo nepriamom vzťahu k poskytovaniu stravovacích služieb podľa tejto zmluvy.

**Čl. 6**

**Sankcie**

6.1. V prípade omeškania objednávateľa s úhradou faktúr, je dodávateľ' oprávnený uplatniť' si u objednávateľa úrok z omeškania z dlžnej čiastky v zákonnej výške za každý i začatý deň z omeškania.

6.2. V prípade neposkytnutia stravovacích služieb dodávateľom v požadovanom rozsahu a kvalite podľa prílohy č. 1 tejto zmluvy je objednávateľ' oprávnený uplatniť' si u dodávateľa zmluvnú pokutu vo výške 50,- € za každé porušenie.

# **Čl. 7**

**Skončenie zmluvného vzťahu**

7.1. Túto zmluvu je možné skončiť':

1. písomnou dohodou zmluvných strán, v dohode o ukončení zmluvy sa súčasne upravia aj nároky zmluvných strán vzniknuté na základe alebo v súvislosti s touto zmluvou,
2. písomnou výpoveďou ,
3. písomným odstúpením.
   1. Túto zmluvu môže objednávateľ písomne vypovedať aj bez udania dôvodu s výpovednou lehotou jeden (1) mesiac. Výpovedná lehota začína plynúť' prvým dňom mesiaca nasledujúceho po mesiaci, v ktorom bola výpoveď' doručená druhej strane.
   2. Objednávateľ' je oprávnený písomne odstúpiť' od tejto zmluvy v prípade podstatného porušenia zmluvných povinností zo strany dodávateľa. Za podstatné porušenie zmluvných povinností zo strany dodávateľa sa považuje, ak:
4. ak dodávateľ' koná v rozpore s touto zmluvou alebo všeobecne záväznými právnymi predpismi platnými na území Slovenskej republiky a na písomnú výzvu objednávateľa toto konanie a jeho následky v určenej primeranej lehote neodstráni,
5. ak dodávateľ' 3 a viac krát neposkytol stravovacie služby v požadovaných termínoch a kvalite.
   1. Objednávateľ je oprávnený písomne odstúpiť od tejto zmluvy aj v prípade, ak:
6. proti dodávateľovi začalo konkurzné konanie alebo reštrukturalizácia,
7. dodávateľ vstúpil do likvidácie,
8. dodávateľ nebol v čase uzavretia zmluvy zapísaný v súlade so zákonom č. 315/2016 Z.z. o registri partnerov verejného sektora v znení zákona č. 38/2017 Z.z.v registri partnerov verejného sektora alebo ak bol vymazaný z registra partnerov verejného sektora.
   1. Dodávateľ' je oprávnený odstúpiť' od tejto zmluvy v prípade podstatného porušenia zmluvných  povinností zo strany objednávateľa. Za podstatné porušenie zmluvných povinností zo strany objednávateľa sa považuje, ak je objednávateľ' v omeškaní s úhradou faktúry o viac ako šesťdesiat (60) dní po lehote jej splatnosti.
   2. Odstúpenie je účinné dňom jeho doručenia druhej zmluvnej strane. Zmluvná strana, ktorá odstúpi od tejto zmluvy, má právo požadovať' od druhej strany náhradu škody, ktorá jej týmto konaním vznikla, okrem prípadov vyššej moci. Pre účely tejto zmluvy sa za vyššiu moc považujú udalosti, ktoré nie sú závislé od konania zmluvných strán, a ktoré nemôžu zmluvné strany ani predvídať' ani nijakým spôsobom priamo ovplyvniť', ako napr.: vojna, mobilizácia, povstanie, živelné pohromy, požiare, embargo.

# **Čl. 8**

# **Záverečné ustanovenia**

* 1. Zmluva nadobúda platnosť' dňom jej podpisu oboma zmluvnými stranami a účinnosť' dňom nasledujúcom po dni jej zverejnenia v Centrálnom registri zmlúv.
  2. Zmluvu je možné doplniť alebo meniť len formou písomných a očíslovaných dodatkov k zmluve podpísaných oboma zmluvnými stranami, ktoré sa po podpísaní stávajú neoddeliteľnou súčasťou tejto zmluvy.
  3. Zmluvné strany sa dohodli, že všetky spory vyplývajúce z tejto zmluvy budú prednostne riešiť' rokovaním o možnej zhode.
  4. Zmluva je vyhotovená v šiestich (6) vyhotoveniach, z ktorých každý má platnosť' originálu. Dodávateľ' obdrží dve (2) vyhotovenia a objednávateľ obdrží štyri (4) vyhotovenia.
  5. Zmluvné strany vyhlasujú, že si túto zmluvu riadne prečítali, jej obsahu porozumeli a na znak súhlasu s jej obsahom v celom rozsahu vlastnoručne podpisujú.
  6. Neoddeliteľnou súčasťou tejto zmluvy je príloha č. 1 - opis predmetu zákazky

príloha č. 2 – štruktúrovaný rozpočet ceny

príloha č. 3 - zoznam subdodávateľov

Bratislava, dňa ...............................  Bratislava, dňa ...............................

Dodávateľ: Objednávateľ:

................................................ ................................................